《道经龙泉山凭高纵自而作》
清代·甘运源

放眼凌秋壑，高空更一攀。蚕丛千里国，鸟道百盘山。

落日在雅背，流云出树间。人烟雪岭外，彷佛尽诸蛮。

作者简介：清汉军正蓝旗人，字道渊，号啸岩、十三山外史。文焜曾孙。幼时师事刘大櫆，后屡试不中，遂隐于诗酒。晚年官英德县象冈司巡检。工诗，善书画，尤善刻小印。卒年七十七。有《啸岩诗存》。